## **НАЦИОНАЛНО УЧЕНИЧЕСКО СЪСТЕЗАНИЕ ПО СТАТИСТИКА**

## **„БЪЛГАРИЯ В ЕВРОПЕЙСКИЯ СЪЮЗ**

## **С 8 ГРАФИКИ И 5 ЧИСЛА“**

*Състезанието е част от мероприятията, посветени на***85***-годишнината на Стопанска академия “Д. А. Ценов” - Свищов*

**1. Цел на състезанието**

Да се предостави на учениците поле за изява на тяхната креативност и аналитичност чрез своите разработки да представят мястото на България в Европейския съюз. От участниците се очаква да притежават умения за разбиране, извличане, използване, осмисляне и интерпретиране на информация от различни статистически източници.

**2. Правила на състезанието:**

В състезанието могат да участват ученици от XI и XII клас на всички училища в България и чужбина. Допуска се както индивидуално участие, така и сформирането на екипи. Учениците работят под ръководството на техни учители в ролята на ментори.

Участниците в състезанието трябва да изпратят разработка по обявената тема, в обем между 5 и 10 страници на e-mail: spm@uni-svishtov.bg. **Предизвикваме Ви да проявите своята аналитична мисъл и креативност, като използвате САМО 8 графични изображения и 5 икономически показателя.**

Участниците са свободни в избора си на област от икономическата или социалната сфера за своята разработка, например Макроикономическа статистика (БВП, цени и инфлация); Население и демографски процеси; Пазар на труда; Външна търговия; Доходи, разходи и потребление на домакинствата; Образование; Здравеопазване; Околна среда и др. Използваните показатели трябва да са подходящи за характеризиране на изследваните социално-икономически явления и за позиционирането на България сред държавите от Европейския съюз, например: БВП на глава от населението, Паричен доход средно на лице от домакинство, Относителен дял на малките предприятия, Коефициент на безработица и т.н.

В своята работа учениците могат да използват базите със статистически данни на:

* Националния статистически институт [www.nsi.bg](http://www.nsi.bg),
* Информационната система Инфостат [https://infostat.nsi.bg](https://infostat.nsi.bg/infostat/pages/external/login.jsf);
* Евростат <https://ec.europa.eu/eurostat>.

**3. Оценяване на разработките:**

Разработките ще бъдат оценени от комисия, съставена от академични преподаватели от катедра „Статистика и приложна математика“ на Стопанска академия „Д. А. Ценов“ и представители на практиката. Критерии при определяне на най-добрите разработки са оригиналност, аналитичност, иновативност, креативност.

**4. Награди:**

Всички автори на разработки и техните ментори ще получат сертификати за участието си в състезанието, а най-добре представилите се ще получат грамоти.

**5. Важни срокове:**

**7 май 2021 г.**  – изпращане на разработките на e-mail: spm@uni-svishtov.bg;

**10 май 2021 г.** – обявяване на резултатите от състезанието (датата е свързана с отбелязването на Деня на Европа);

**14 май 2021 г.** – изпращане грамоти на победителите и сертификати за всички участници и ментори.

**6. За контакти:**

Катедра “Статистика и приложна математика”

Стопанска академия „Димитър А. Ценов”

ул. ”Ем. Чакъров” №2

гр. Свищов, п.к. 5250,

0883 33 41 98 – гл. ас. д-р Тихомир Върбанов,

0898 68 30 77 – гл. ас. д-р Евгени Овчинников

e-mail:  spm@uni-svishtov.bg

facebook: <https://www.facebook.com/spm.svishtov>